Makarantar Kwalejin Ilimi ta Tarayya Kontagora (FCE Kontagora) tana a jihar Neja, Najeriya. An ƙirƙira/kafa makarantar a watan Satumba shekara ta 1978 a matsayin kwalejin malamai (Federal Advanced Teachers College, FATC) a lokacin Mulkin Olusegun Obasanjo (GCFR) mulkin soja kenan. Wannan ya faru ne bayan da Sir. Eric Ashby ya bada umurnin a ƙarƙashin dokar Najeriya mai no. 4 na shekara ta 1986, sai kuma aka dawo aka gyara shi a lamba no. 6 a shekarar 1993 An ɗaukaka matsayin kwalejin a ƙarƙashin Jami'ar Ilorin da kuma Jami'ar Ahmadu Bello dake Zariya. Mr. O. O. Ogun shine shugaban makarantar na farko a wani wajen da aka kafa makarantar a matsayin wucin gadi bana din-din-din ba a shekara ta 1978 a wannan lokacin duk wasu aikace-aikacen da koyarwa anayinsu ne a wajajen da hukumar makarantar ta kama haya ko kuma tayi aro a cikin garin Kontagora har yau-wajiya Malamai da Ɗaliban makarantar suna zama ne kodai haya ko kuma wani gurin da ba cikin makarantar ba a cikin gari. A shekara ta 1981 Dr. S K Afolabi an naɗa shi a matsayin muƙaddashin shugaban makarantar ya zauna a wannan matsayin har watan Disamba shekara ta 1982.